ཁའེ་ཀེར་ལུས་རྩལ།

ཁའེ་ཀེར་ལུས་རྩལ་ནི་ཚང་རུས་ཤ་གནད་ལ་སྦྱོང་བརྡར་བྱེད་པའི་ལུས་རྩལ་ཞིག་ཡིན། ལུས་རྩལ་དེ་སྟབས་བདེ་པོ་ཞིག་ཡོད་ལ། རྩལ་ར་དང་དུས་ཚོད་ལ་ཆ་རྐྱེན་གང་ཡང་མེད། མངལ་འཁོར་བའི་སྐབས་དང་ཕྲུ་གུ་བཙས་རྗེས་ཚང་མས་རྩེ་ཆོག་གི་ཡོད།

ཁའེ་ཀེར་ལུས་རྩལ་ལ་དགེ་མཚན་ཆེན་པོ་བཞི་ལྡན་པ་སྟེ།
ཚང་རུས་ཤ་གནད་ལ་སྦྱོང་བརྡར་བྱས་ན་གཞང་དཀར་ནག་དང་མངལ་ལམ་གྱི་ཁྲག་འཁོར་རྒྱུག་ལ་ཕན་ཐོགས་ཡོད་ལ། ཕྲུ་གུ་བཙས་རྗེས་གཞང་འབྲུམ་མི་ཐོན་པའང་བྱེད་ཐུབ།

ཕྲུ་གུ་བཙས་དུས་མངལ་ལམ་འཕྲེད་ལ་གཞོག་པ་དང་མངལ་ལམ་ཕྱི་ངོས་གཤགས་གས་སོང་བའི་སྡུག་བསྔལ་ཡོང་མི་སྲིད་པར་ཕྲུ་གུ་བཙས་རྗེས་མངལ་ལམ་སླར་གསོ་བྱེད་མགྱོགས་སུ་གཏོང་ཐུབ།

གཅིན་ལམ་གྱི་སྡོམ་ཤའི་ནུས་པ་ཆེ་རུ་ཕྱིན་ནས་སྦྲུམ་སྨིན་པའི་དུས་དང་ཕྲུ་གུ་བཙས་རྗེས་སྐྱག་གཅིན་མི་འཚོག་པའི་གནས་ཚུལ་མི་ཐོན་པ་བྱེད་ཐུབ།

ཕྲུ་གུ་བཙའ་བའི་དུས་ཚོད་ཐུང་དུ་གཏོང་ཐུབ་ལ། རང་བརྟེན་ངང་ཕྲུ་གུ་བཙའ་ཐུབ་པའི་ནུས་པ་ཆེ་རུ་ཡང་གཏོང་ཐུབ།